Robert Burås

Robert Solli Burås (), også kjend som Bobby Cagehill, var ein norsk rockegitarist og låtskrivar frå Vassdalen i Bjerkvik i Nordland. Han var mest kjend som gitarist i Madrugada og som frontfigur, gitarist og vokalist i My Midnight Creeps.

Karriere

Burås starta å spela gitar som elleve-åring.  Dagbladet: Rocke-Norge hyllet Robert Burås (1975-2007)  Han overtok som gitarist i Madrugada i 1996 etter Marius Almås Johansen. Dette var allereie før gruppa hadde gjeve ut sin fyrste EP. Han var med i Madrugada i til saman 12 år, var med på å gje ut fem plater, fleire EP-ar og singlar, og vann fem Spellemannprisar med gruppa.

I 2003 skipa han bandet My Midnight Creeps saman med gitaristen Alex Kloster-Jensen. Med dei gav han ut to cd-ar (2003 og 2005) og vann både Spellemannprisen 2007 og Alarmprisen for same året. Han var også gitarist i musikkgruppa Savoy ein kort periode i 2004.  VG, 19.07.07: Mintes Robert Burås. 

Dødsfall og gravferd

Den 12. juli 2007 vart Burås funnen død med gitaren i handa i bustaden sin i Oslo. Det var ingenting mistenkjeleg ved dødsfallet, ifylgje politiet.  My Midnight Creeps hadde mange konsertar på denne tida. Dei spelte på Hovefestivalen to veker før dødsfallet, og skulle ha spelt på Stavernfestivalen og på Slottsfjellfestivalen i Tønsberg i juli.  Han vart bisett den 19. juli i Sofienberg kyrkje, der Sivert Høyem leidde eit stort kor til minne om Burås. 


Urna vart lagt ned i heimbygda Bjerkvik, ifylgje Dagbladet. Ein minnebenk vart seinare sett opp for Robert Burås i ein park på Grünerløkka i Oslo, der Burås ofte oppheldt seg.

Referansar

kategori:Norske gitaristar
kategori:Norske låtskrivarar
kategori:Folk frå Narvik